stanford-oval/wikipedia huggingface dataset:
סייבר-נט
היסטוריה

כחלק מן הפעילויות הרבות שננקטות על ידי מערך הסייבר הלאומי במטרה להבטיח התמודדות עם איומי הסייבר ואבטחת המידע המתרבים, הודיע ב-2017 מערך הסייבר הלאומי על הקמת מערכת להתמודדות עם אירועי הסייבר שתכלול את המערכות: חלון ראווה, מצודה רמה, כדור בדולח וסייבר-נט. האחרונה היא רשת חברתית לשיתוף מידע בנושא אבטחת מידע, בה יהיו חברים מנהלי וחוקרי אבטחת מידע, אנליסטים ומנהלי מערכות מארגונים שונים, מבנקים וגופי ממשלה ועד לבתי חולים.
בשונה מרשתות חברתיות אחרות, סייבר-נט מאפשרת למשתמשים בה לפתוח לצד פרופיל אישי גם פרופיל אנונימי, ממנו יעדכנו על תהליכים חשודים שמתרחשים לדעתם ברשתות השונות, יתריעו על מתקפות אותן חוו ויחליפו דעות ורשמים עם משתמשי הרשת. הנתונים שיזרמו ויאומתו ברשת החברתית יועברו למרכז המבצעי של מערך הסייבר וממנו לגופים הרלוונטיים ולאזרחי ישראל.
כמו כן, ברשת החברתית יפורסמו על ידי מערך הסייבר התרעות ספציפיות לארגונים מסוימים אשר זוהו ביחס אליהם סימנים למתקפת סייבר, התרעות אותן יוכלו לראות רק מנהלי אבטחת המידע בארגון הרלוונטי. אם ההתרעות יהיו רלוונטיות לארגונים נוספים, יופץ המידע גם אליהם, לאחר קבלת הסכמה מהארגון מושא ההתקפה וללא ציון שמו.
החברות ברשת החברתית היא ללא תשלום, אך מנהלי אבטחת מידע אשר ירצו להצטרף אליה יצטרכו לעבור תהליך אימות מול מערך הסייבר, במסגרתו ייחתם הסכם שימוש. הרשת זמינה בשפה העברית בלבד, אך במטרה ליצור שיתוף פעולה בינלאומי שיסייע במאבק במתקפות הסייבר ייתכן שגרסה באנגלית תתווסף.
הערות שוליים

↑  חלון הראווה של ישראל להערכת סיכוני הסייבר, באתר GOV.IL
↑  מערך הסייבר הלאומי השיק רשת חברתית לזיהוי ושיתוף מתקפות בזמן אמת, באתר גיקטיים, ‏14 בינואר 2020
ספנסר קוקס

ספנסר ג'יימס קוקס (באנגלית: Spencer James Cox; נולד ב-11 ביולי 1975) הוא עורך דין ופוליטיקאי אמריקאי, המכהן כמושל יוטה הנוכחי מאז שנת 2021 מטעם המפלגה הרפובליקנית.
קודם לכן כיהן כראש העיר פיירוויו, יוטה, כחבר בית הנבחרים של יוטה וכסגן מושל יוטה.
חיים אישיים

קוקס נולד ב-11 ביולי 1975, הבכור מבין שמונת ילדיו של אדי קוקס, וגדל בחווה בפיירוויו.
הוא בוגר תואר ראשון במדעי המדינה מאוניברסיטת המדינה של יוטה. באותה תקופה התחתן עם חברתו מהתיכון, אבי פאלמר (Abby Palmer). לאחר מכן קיבל תואר במשפטים מאוניברסיטת וושינגטון ואלי.
לאחר סיום לימודיו, עבד קוקס כפקיד משפטים של שופט המחוז הפדרלי טד סטיוארט. לאחר מכן עבד במשרד פביאן וקלנדנין בסולט לייק סיטי. לאחר שהתפטר מתפקיד זה וחזר לעיר הולדתו פיירוויו, הפך קוקס לסמנכ"ל חברת סנטרקום, חברת תקשורת כפרית.
לספנסר ואבי נולדו ארבעה ילדים, והם גרים בחווה המשפחתית שלהם בפיירוויו.
קריירה פוליטית

בשנת 2004 הפך קוקס לחבר מועצת העיר פיירוויו, ובשנת 2005 לראש העיר. בשנת 2008 נבחר לנציב מחוז סנפט.
בשנת 2012 הפך לחבר בית הנבחרים של יוטה מטעם מחוז 58, והיה החבר הראשון שקרא להדחתו של ג'ון סוואלו, התובע הכללי של יוטה.
באוקטובר 2013 מינה גארי הרברט, מושל יוטה, את קוקס למשרת סגן המושל, לאחר שסגן המושל גרג בל פרש מתפקידו.
במאי 2019 הודיע הרברט על פרישה, ובשנת 2020 נבחר קוקס כמועמד הרפובליקני למושל יוטה. בבחירות ב-3 בנובמבר 2020 ניצח קוקס ב-63%, וכך הפך למושל יוטה. ב-4 בינואר 2020 הושבע קוקס למושל יוטה.
הערות שוליים

↑  Sanpete County Commissioners | Sanpete County, web.archive.org, ‏1 באפריל 2010
↑  Lisa Riley Roche, Gov. Herbert names Rep. Spencer Cox new lieutenant governor, Deseret News, ‏8 באוקטובר 2013 (באנגלית)
↑  Lisa Riley Roche, Spencer Cox says he’ll be governor for all of Utah as Peterson concedes race, Deseret News, ‏3 בנובמבר 2020 (באנגלית)
↑  Ben Winslow, Spencer Cox, Deidre Henderson take the oath of office, KSTU, ‏4 בינואר 2021 (באנגלית)
סטנדרד כרמל

פרסומת למכירת סטנדרד כרמל, 1936
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
סטנדרד כרמל (Standard Carmel) היא המכונית הראשונה שהורכבה בארץ ישראל, על ידי "חברה ארץ-ישראלית למובילים בע"מ", בחיפה בשנת 1936, בדגם: "פליינג סטנדרד".
היסטוריה

צבי ואלכסנדר שפרלינג, אשר עלו לארץ מגרמניה פגשו בלונדון בשנות השלושים של המאה ה-20 את ג'וזף קמפר, שהיה מפקד טייסת במלחמת העולם הראשונה. מהפגישה בלונדון, צמח הרעיון לייצר מכוניות בארץ ישראל שהייתה בשליטת המנדט הבריטי.
האחים שפרלינג קיבלו זיכיון מחברת 'סטנדרד' להרכיב את הדגם החדש שכונה 'פליינג סטנדרד'.
בשנת 1935 הם בנו מפעל ליד גשר פז ברחוב נצרת בחיפה בשם "חברה ארץ-ישראלית למובילים בע"מ", והחלו לקבל משלוחים של מכוניות אנגליות מפורקות דרך הים ולהרכיבן כאן.
ב- 16 בדצמבר 2014 הנפיק דואר ישראל בול ששמו "סטנדרד כרמל 1936", בערך נקוב של 3.80 ש"ח. הבול מתוך סדרה של 4 בולים בנושא: "תעשיית המכוניות בישראל". על יתר הבולים מופיעות תמונות של סברה ספורט 1961, קייזר מנהטן 1951, וג'יפ סופה 1992.
הדגמים

"סטנדרד 20" בעל הספק של 64 כ"ס, בנפח של 2,664 סמ"ק. הורכבו שתי יחידות בשנת 1936.
"סטנדרד 12" (Flying Twelve), בנפח של 1,608 סמ"ק. הורכבו שתי יחידות.
"סטנדרד 10" (Flying Ten), בנפח של 1,267 סמ"ק. הורכבו שתי יחידות.
ניסיון זה בא אל קיצו לאחר שיוצרו כעשרים מכוניות בלבד.
מלבד הכרמל הורכבו בבית המלאכה שתי משאיות תלת גלגליות של סקמל ומשאית נוספת בעלת ארבעה גלגלים. 
עקב מאורעות 1936 נסגר סופית בית מלאכתם של האחים שפרלינג.
השם שניתן לרכב היה "סטנדרד כרמל", אולם אין קשר עם השם שנתן מאוחר יותר יצחק שובינסקי למכוניתו כרמל מתוצרת אוטוקרס.
לקריאה נוספת

גיליון בולים למכוניות ישראליות - Wheel ששי כהן, 1.1.2015
עלון תעשיית המכוניות בישראל 16 דצמבר 2014, באתר התאחדות בולאי ישראל
פרסומת לסטנדרד כרמל 1936
הערות שוליים

↑  בול סטנדרד כרמל, 1961 (תעשיית המכוניות בישראל), מעצב:פיני חמו
↑  סדרת תעשיית המכוניות בישראל על גבי בולים
סמסונג גלקסי A80

| --- | --- |


 מידע כללי
 סוג:  דגם של טלפון חכם 
 מפתח:  סמסונג
 יצרן:  סמסונג אלקטרוניקה
 תאריך הפצה:  29 במאי 2019
 סדרה:  Samsung Galaxy A series 
 מידע טכני
 מערכת הפעלה:  אנדרואיד 10
 נפח אחסון:  128 ג'יגה בייט
 זיכרון:  8 ג'יגה בייט RAM
 מסך:  6.7 אינץ'
 סוללה:  3700 מיליאמפר-שעה
 מידות
 רוחב:  9.3 מ"מ 
 גובה:  165.2 מ"מ 
 עובי:  76.5 מ"מ 
 משקל:  219 גרם
 צורה:  מלבן עם פינות מעוגלות
 אתר רשמי
 
סמסונג גלקסי A80 הוא טלפון חכם המיוצר על ידי סמסונג אלקטרוניקה כחלק מסדרת ה-גלקסי A. הוא הושק באירוע שערכה סמסונג בבנגקוק, תאילנד ב-10 באפריל 2019, ויצא לשווקים ב-29 במאי 2019.
מפרט > חומרה

המכשיר מגיע עם מסך בגודל 6.7 אינץ' ברזולוציית 1080x2400 פיקסלים.
מסך סופר אמולד מסוג "New Infinity Display" עם יחס של 20:9.
מעבד מתומן ליבות מסוג סנאפדרגון 730G, זיכרון 8 ג'יגה, אחסון 128 ג'יגה ללא אופציה להרחבה על ידי כרטיס מיקרו SD, בטריית 3700 מיליאמפר-שעה, וטעינה מהירה 25W.
מפרט > חומרה > מצלמה

המכשיר מצויד במערך בעל שלושה מצלמות, הכולל - חיישן ראשי 48 מגה פיקסל, חיישן צילום רוחב 8 מגה פיקסל, וחיישן עומק TOF.
למכשיר אין מצלמת סלפי נפרדת, אלא מנגנון ההופך את המצלמות בגב המכשיר לצורך צילום סלפי.
מפרט > תוכנה

המכשיר הושק עם מערכת ההפעלה אנדרואיד פאי בממשק המותאם של סמסונג - Une UI.
הטלפון כולל תכונות רבות כולל ביקסבי.
ב-9 באפריל 2020 הטלפון קיבל עדכון תוכנה עם ממשק One UI 2.0 ומערכת הפעלה אנדרואיד 10.
ראו גם

סמסונג גלקסי
סמסונג גלקסי A52

| --- | --- |


 מידע כללי
 סוג:  דגם של טלפון חכם 
 יצרן:  סמסונג אלקטרוניקה
 תאריך הפצה:  17 במרץ 2021
 הקודם בסדרה:  סמסונג גלקסי A51 
 הבא בסדרה:  סמסונג גלקסי 5G A53 
 מידע טכני
 מערכת הפעלה:  אנדרואיד 11
 מעבד:  2.3GHz ,1.8GHz
 נפח אחסון:  128GB
 זיכרון:  4 GB, 6 GB או 8 GB RAM
 מסך:  6.5 אינץ'
 סוללה:  4500 מיליאמפר-שעה
 מידות
 רוחב:  75.1 מ"מ
 גובה:  159.9 מ"מ
 עובי:  8.4 מ"מ
 משקל:  189 גרם
 צורה:  מלבן עם פינות מעוגלות
 אתר רשמי
 
סמסונג גלקסי A52 (באנגלית: Samsung Galaxy A52) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. המכשיר הוכרז ב-17 במרץ 2021 באירוע "Awesome Unpacked" של סמסונג. הוא יורשו של  סמסונג גלקסי A51,  ובנוסף לכך מגיע גם עם 5G בגרסת ה-A52s.
מפרט > חומרה

המכשיר מצויד במסך בגודל 6.5 אינץ' ברזולוציה 1080x2400 פיקסלים. המסך מסוג סופר AMOLED עם יחס גובה-רוחב של 20:9.
לטלפון זה ישנו מעבד בעל ליבה אוקטאנית ו-Adreno 619 GPU. הזיכרון הוא בנפח הוא 4, 6 או 8 ג'יגה בייט. המכשיר מופעל על ידי סוללה בקיבולת 4500 מיליאמפר-שעה עם תמיכה בטעינה מהירה בת 25 וואט.
מפרט > חומרה > מצלמה

המכשיר מצויד במערך בעל ארבע מצלמות, הכולל: מצלמה ראשית ברזולוציית 64 מגה-פיקסל עם ייצוב תמונה אופטי; מצלמת זווית רחבה ברזולוציית 12 מגה פיקסל; מצלמת עומק ברזולוציה 5 מגה פיקסל וחיישן עומק ברזולוציה בת 5 מגה פיקסל. כמו כן, למכשיר ישנה מצלמה קדמית ברזולוציית 32 מגה פיקסל.
מפרט > תוכנה

המכשיר הושק עם מערכת ההפעלה אנדרואיד 11 בממשק המותאם של סמסונג - One UI.
באוגוסט 2021 השיקה סמסונג את "עדכון אבטחה 3.1.1" של One UI.
הערות שוליים

↑  מפרט טכני טלפון סלולרי Samsung Galaxy A52 SM-A525F/DS 128GB 6GB RAM סמסונג - זאפ, באתר Zap
↑  Deirdre O'Donnell, Samsung makes its "Awesome" new Galaxy A52 and A72 smartphones official, Notebookcheck (באנגלית)
↑  Samsung announces Galaxy A52, Galaxy A52 5G and Galaxy A72, GSMArena.com
סמסונג גלקסי A8s

| --- | --- |


 מידע כללי
 סוג:  דגם של טלפון חכם 
 יצרן:  סמסונג אלקטרוניקה
 תאריך הפצה:  10 בדצמבר 2018
 סדרה:  Samsung Galaxy A series 
 הקודם בסדרה:  סמסונג גלקסי (A8 (2018 
 מידע טכני
 מערכת הפעלה:  אנדרואיד אוראו
 מעבד:  מעבד Octa-Core 2x Kyro 360 2.2 GHz ו-6x Kyro 360 1.7 GHz
 נפח אחסון:  128 ג'יגה בייט
 זיכרון:  6 או 8 ג'יגה בייט RAM
 מסך:  6.4 אינץ'
 סוללה:  3400 מיליאמפר-שעה
 מידות
 משקל:  168 גרם
 צורה:  מלבן עם פינות מעוגלות
 
סמסונג גלקסי A8s (באנגלית: Samsung Galaxy A8s) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז והושק ב-10 בדצמבר 2018 עבור השוק הסיני. ב-25 בינואר 2019 המכשיר הוכרז בדרום קוריאה כ-"סמסונג גלקסי A9 פרו (2019)".
מפרט > חומרה

המכשיר מצויד במסך מסוג "IPS LCD" בגודל 6.4 אינץ' וברזולוציית 2340×1080 פיקסלים, ביחס רוחב-גובה של 19.5:9.
המכשיר מופעל על ידי מעבד בעל שמונה ליבות, כאשר 6 מהן פועלות בתדר עבודה של 1.7 ג'יגה הרץ, וה-2 הנותרות פועלות בתדר עבודה של 2.2 ג'יגה הרץ. במכשיר ישנה מערכת על שבב מדגם Snapdragon 710 מתוצרת קוואלקום. האחסון הפנימי של המכשיר הוא בנפח 128 ג'יגה בייט, שניתן להרחיבו באמצעות כרטיס MicroSD עד ל-512 ג'יגה בייט. למכשיר יש זיכרון RAM בנפח 6 או 8 ג'יגה בייט. כמו כן, המכשיר מופעל על ידי סוללה בקיבולת 3400 מיליאמפר-שעה, שאינה ניתנת להסרה, במתח טעינה מהירה בת 18 וואט.
מפרט > חומרה > מצלמה

המכשיר מצויד במערך בעל שלושה מצלמות אחוריות, ומצלמה אחת קדמית, הכולל: חיישן ראשי ברזולוציה 24 מגה פיקסל; חיישן טלפוטו עם זום אופטי ברזולוציה 10 מגה פיקסל; חיישן עומק ברזולוציה 5 מגה פיקסל; כמו כן, למכשיר ישנה מצלמה קדמית ברזולוציה 24 מגה פיקסל.
מפרט > תוכנה

המכשיר הושק כשמותקנת עליו אנדרואיד 8.0 ("אוראו") בממשק המותאם של סמסונג - Samsung Experience 9.0. ניתן לשדרג לגרסה אנדרואיד 9.0 ("פאי").
הערות שוליים

↑  Samsung Galaxy A8s - Full phone specifications, GSMArena.com
↑  Samsung Galaxy A8s: מפרט מלא | SpeX
↑  Samsung Galaxy A8s Price in India, Specifications, Comparison (27th December 2021), NDTV Gadgets 360 (באנגלית)
↑  Nuevo Samsung Galaxy A8s: características, precio y ficha técnica, www-xataka-com.cdn.ampproject.org (בספרדית)
↑  צבי קצבורג, סמסונג הכריזה רשמית על Galaxy A8s עם תצוגת Infinity O, באתר TGspot, ‏2018-12-10
ניהול כאב במהלך הלידה

ניהול כאב במהלך הלידה (באנגלית: Pain management during childbirth) הוא טיפול, התמודדות או מניעה של כאב שהאשה עלולה לחוות במהלך הלידה ולאחריה. תהליך הלידה הוא טראומטי לגוף האשה, ומלווה בכאב רב. מידת הכאב והיכולת לשאת אותו משתנה מאשה לאשה. חלק מהנשים מסתפקות בשיטות טבעיות של שיכוך כאב. נשים רבות מערבבות שיטות טבעיות עם תרופות והתערבויות רפואיות להקלת כאבים. עבור נשים מסוימות, חשיבה חיובית, וניהול פחד, עשויים לעזור להתמודד עם הכאב. כאב הלידה אינו דומה לכאב עקב מחלה או פציעה שבהן הכאב מעיד על בעיה. בלידה הכאב נגרם על ידי התכווצויות של הרחם אשר דוחפות את התינוק כלפי מטה והחוצה דרך תעלת הלידה. לכאב לידה יש מטרה חיובית.
גורמי כאב והכנה ללידה

ההכנה ללידה מהווה תפקיד משמעותי בניהול הכאב שנחווה במהלכה. ניתן להשתתף בקורס הכנה ללידה ולהתייעץ עם הסמכות המקצועית שעוקבת ומנהלת את ההיריון והלידה. אינטראקציה פשוטה והתייעצות עם חברים ובני משפחה עשויה להקל על החששות ולעזור בתכנון הלידה. כחלק מההכנה ללידה מפורטים הגורמים העשויים לתרום לכאב, ומספקים מידע על דרכים בהתמודדות עימו. מידת הכאב שאישה חשה בזמן לידה תלוי במספר גורמים, כגון הגודל והמיקום של התינוק, הגודל של אגן הירכיים, מצבה הרגשי, עוצמת הצירים והשקפת עולמה. היכרות עם גורמים אלה, עשויה לעזור לאשה לתכנן את תהליך הלידה באופן מיטבי. כיוון שמתח מגביר את הכאב במהלך הלידה, תכנון והכנה עשויים לעזור לאשה בהתמודדות. כמעט כל הנשים דואגות לגבי ההתמודדות עם כאבי הלידה. למרות כל התכנונים וההכנות, אין לדעת מה יקרה לאשה בפועל, כיצד תגיב לכאב וכיצד תתנהל בלידה.
ניהול הכאב ללא תרופות

ישנן שיטות רבות שעשויות לעזור לנשים להרגע ולהפוך את הכאב לנסבל יותר. שיטות אלו יכולות לכלול טכניקות נשימה והרפיה, מקלחות חמות או אמבטיה, עיסוי, נוכחות של אדם מוכר או תומכת לידה, שינוי תנוחות בזמן הלידה (עמידה, רכינה, ישיבה, הליכה ועוד), כדור פיזיו והאזנה למוזיקה. העוסקים בתחום הרפואה האלטרנטיבית מציעים להיעזר בה על מנת להקל על הלידה. הם מציעים טיפולים כגון דיקור סיני, שיאצו וכדומה על מנת לעזור להתמודד עם כאב הלידה ולקדם אותה. בתי חולים שונים מציעים ליולדות אפשרויות שונות, כגון חדרי לידה טבעיים, שרותי רפואה משלימה, ליווי של דולה וכדומה.
ניהול הכאב ללא תרופות > מים ולידה

יותר ויותר נשים בארצות הברית משתמשות במים על מנת ליצור סביבה נוחה ללידה, שיטה הנקראת הידרותרפיה. לידה באמבט של מים חמים מסייעת לנשים להרגיש נתמכות פיזית, כאשר מושרית אווירת רוגע וחמימות. בנוסף, עבור הנשים היולדות קל יותר לזוז ולמצוא עמדות נוחות במים.
בלידת מים, האישה נשארת במים במשך כל הלידה. האקדמיה האמריקאית לרפואת ילדים הביעה חששות לגבי לידה במים בשל מחסור במחקרים המראים את הבטיחות שלה, ובגלל הסיכוי הנדיר, אך המדווח, לסיבוכים.
שיטות רפואיות ותרופתיות של שליטת כאב

רופאים, אחיות ומיילדות, ישאלו לרוב את היולדת לגבי הצורך במשככי כאבים. לנשים יולדות ניתנות כמה אפשרויות של משככי כאבים. פתרונות אלה עשויים להוות הקלה משמעותית לכאב באם ניתנים על ידי רופא מיומן. קיימים משככי כאבים אשר יכולים להתאים לשלב ספציפי של לידה ולא לשלב אחר (כמו אפידורל שאפשר לקחת רק מגודל פתיחה מסוימת ועד גודל מסוים). בהחלטה על מתן משכך כאבים, יש לקחת בחשבון את השלב בו נמצאת היולדת. יש להתחשב גם בהיסטוריה הרפואית של האם, קיומם של אלרגיות או מגבלות רפואיות אחרות. משככי כאבים מסוימים יפעלו טוב יותר מאחרים.
שיטות רפואיות ותרופתיות של שליטת כאב > אופיאטים

תרופות ממשפחת האופיאטים (כמו מורפין) הניתנות בהזרקה לתוך השריר, או בעירוי. לעיתים, אופיאטים ניתנים גם עם אפידורל או בלוק השדרה. אופיאטים עשויים להפוך את הכאב לנסבל, והם לא משפיעים על היכולת לדחוף ולזוז. החיסרון העיקרי של אופיאטים הוא השפעתם על העובר והאטה של הדופק והנשימה שלו. בעקבות הסיכון לפגיעה בעובר, אופיאטים ניתנים רק בשלבי הצירים המוקדמים. השפעתם של אופיאטים קצרה והם עשויים לגרום לנמנום, בחילה או גירודים.
שיטות רפואיות ותרופתיות של שליטת כאב > בלוקים והרדמה בעמוד השדרה

ישנן שתי אפשרויות הרדמה הנהוגות בלידה:
אפידורל - הזרקת אפידורל היא הליך הכולל הנחת צנתר אל הגב התחתון, לתוך מרחב קטן מתחת לחוט השדרה. מנות קטנות של התרופה יכולות להינתן דרך הצינורית לפי הצורך לאורך כל הלידה. זוהי השיטה הנפוצה ביותר.
הרדמה בעמוד השדרה - מנה קטנה של התרופה ניתנת כזריקה לתוך נוזל עמוד השדרה בגב התחתון. הרדמה בעמוד השדרה, לרוב, ניתנת רק פעם אחת במהלך הלידה. משתמשים בשיטה זו כאשר יש בעיות בלידה או צורך בניתוח קיסרי.
אפידורל והרדמה בעמוד השדרה מאפשרים לרוב הנשים להיות ערות ודרוכות עם מעט מאוד כאבים במהלך הלידה ולאחר הלידה. עם אפידורל, שיכוך הכאב מתחיל כ-10 עד 20 דקות לאחר שהתרופה ניתנת. ניתן לשנות את דרגת חוסר התחושה. עם הרדמה בעמוד השדרה, שיכוך הכאב מתחיל מיד, אך הוא נמשך עד כשעתיים בלבד.
בהתאם למידת חוסר התחושה וההשפעה המוטורית של ההרדמה, רוב הנשים לא יכולות ללכת או לעמוד. אפידורל עלול להוריד את לחץ הדם אשר יכול להאט את קצב פעימות הלב של העובר. נוזלים הניתנים דרך עירוי מקטינים סיכון זה. נוזלים יכולים לגרום גם לרעד, אך נשים בלידה, לעיתים קרובות, רועדות ללא קשר למתן אפידורל. במקרה שנוצר נקב בכיסוי של חוט השדרה על ידי הקטטר, הדבר עשוי לגרום לכאבי ראש חזקים אשר עשויים להשתפר עם טיפול מתאים. אפידורל עלול לגרום לכאב גב שעלול להמשך במשך מספר ימים לאחר הלידה. אפידורל עלול להאריך את השלב הראשון והשני של הלידה. במקרה שההרדמה ניתנת בשלב מאוחר בלידה או אם משתמשים ביותר מדי תרופות, הדבר עלול להקשות על היולדת בשלב בו עליה לדחוף את התינוק החוצה. השימוש באפידורל מגביר את הסיכון ללידה מכשירנית.
שיטות רפואיות ותרופתיות של שליטת כאב > גוש פודנלי

הליך זה דורש מרופא להזריק תרופת אלחוש לתוך הנרתיק והעצב הפודנלי הסמוך. עצב זה אחראי על התחושה בחלק התחתון של הנרתיק והפות. טיפול זה משמש רק בשלב מאוחר בלידה, בדרך כלל לפני שראש התינוק יוצא. הטיפול אינו מונע כאבים בצורה מוחלטת, אך משאיר את היולדת ערנית לאורך הלידה ומקנה לה מסוגלת לדחוף את התינוק החוצה. העובר אינו מושפע מתרופה זו, ויש לה מעט מאוד חסרונות.
שיטות רפואיות ותרופתיות של שליטת כאב > גז צחוק

תחמוצת החנקן (גז צחוק) הוא משכך כאבים אשר ניתן ליולדות. הוא אינו מונע כאב, אך מקל על ההתמודות עימו. את תחמוצת החנקן נותנים באמצעות חבישת מסכה על פני היולדת. הוא אינו פוגע באם או בעובר, וניתן לתת אותו בכל שלב בלידה.
שיטות רפואיות ותרופתיות של שליטת כאב > טיפולים אחרים

אין מחקרים המדגימים את היעילות של היפנוזה, ביופידבק, מים סטריליים להזרקה, ארומתרפיה, גירוי עצבי תת-עורי (TENS) בהפחתת כאב במהלך לידה.
ניהול כאב לאחר לידה

לכאב פריניאלי לאחר הלידה השפעות שליליות, מיידיות ולטווח ארוך עבור נשים והילודים שלהן. השפעות אלה עלולות להפריע להנקה ולטיפול בתינוק. הכאב נובע מפצעים אפשריים, חתכים, התכווצויות הרחם ופטמות כואבות. לרוב, ניתנות תרופות מתאימות לתסמינים אלה. במחקרים שנערכו, לא נמצא כי חתכי חיץ שגרתיים עשויים להפחית את רמת הכאב לאחר הלידה. אצל נשים שילדו כבר בעבר, יש בדרך כלל פחות קרעים (כי הצוואר הרחם כבר גמיש יותר), כך שהן סובלות פחות מכאבים כאלה, אך התכווצויות הרחם שלהן כואבות יותר מבלידה הראשונה. לשיכוך כאבים אלה ניתן לקחת משככי כאבים כגון אקמול, או אדוויל.
ראו גם

אפידורל
ניקור מותני
לידה
לידה במים
לידה פעילה
לקריאה נוספת

טבעי ללדת – המדריך להריון ולידה ולימים שאחרי / גילה רונאל, מירה ארצי פדן, עלמה כהן ורדי.
לידה פעילה – ג'אנט בלאסקאס.
Pain relief in labour Authors Felicity Reynolds.
הערות שוליים

1 2  Office on Women’s Health, U.S. Department of Health and Human Services., "Pregnancy Labor and Birth", This article incorporates text from this source, which is in the public domain., ‏1 February 2017
↑  Smith, Caroline A; Levett, Kate M; Collins, Carmel T; Jones, Leanne; Smith, Caroline A (2012). Massage, reflexology and other manual methods for pain management in labour. doi:10.1002/14651858.CD009290.pub2.PMID 22419342. Retrieved 15 July 2017.
↑  Leanne Jones, Mohammad Othman, Therese Dowswell, Zarko Alfirevic, .Cochrane Database of Systematic Reviews, PMID 22419342 Retrieved 15 July 2017: John Wiley & Sons, Ltd, 2012-03-14. (באנגלית)
↑  Hodnett, Ellen D.; Gates, Simon; Hofmeyr, G. Justus; Sakala, Carol (2012-10-17). "Continuous support for women during childbirth". The Cochrane Database of Systematic Reviews. 10: CD003766. doi:10.1002/14651858.CD003766.pub4. ISSN 1469-493X. PMC 4175537. PMID 23076901.
↑  מיכל גרוסבלד- התמודדות עם כאב בלידה. מרכז הרפואי רבין
↑  למה לסבול? השיטה החדשה ללידה קלה יותר, באתר ynet, 13 במאי 2019
↑  על משככי כאבים בלידה: אפידורל, פדיטין, גז צחוק בלידה- מרכז רפואי הדסה
↑  אפידורל, או הרדמה של עמוד השדרה, מתוך האנציקלופדיה רפואית "מדליין פלוס"
↑  הרדמה בעמוד השדרה. מתוך אתר הריון אמריקאי 2015
↑  Maclean, Allan; Reid, Wendy (2011). "40". In Shaw, Robert. Gynaecology., 4th ed., Edinburgh New York: Churchill Livingstone/Elsevier. pp. 599–612., 2011, ISBN 978-0-7020-3120-5.
↑   נועה לימונה, שיטה הנעזרת בהיפנוזה כדי ליצור חוויית לידה שלווה, באתר הארץ, 5 באפריל 2021
↑  Sujana Molakatalla, Emily Shepherd, Rosalie M. Grivell, Aspirin (single dose) for perineal pain in the early postpartum period, The Cochrane Database of Systematic Reviews 2, 02 09, 2017, עמ' CD012129 doi: 10.1002/14651858.CD012129.pub2
↑  Jiang, Hong; Qian, Xu; Carroli, Guillermo; Garner, Paul; Jiang, Hong., Selective versus routine use of episiotomy for vaginal birth, doi:10.1002/14651858.CD000081.pub3, ‏2017
↑  ההריון שלך שבוע אחר שבוע, באתר מכבי שירותי בריאות
Moche - דמות נשית בעמדת הלידה
תרופות הרדמה מוזרקות לתוך עמוד השדרה.
סייבר מאנדיי

סייבר מאנדיי (באנגלית: Cyber Monday, מילולית: "יום שני המקוון") הוא כינוי שיווקי ליום שני שחל לאחר חג ההודיה בארצות הברית מדי שנה. הוא נוצר על ידי חברות שיווק כדי לעודד קניות ברשת.
המונח הופיע לראשונה ב-28 בנובמבר 2005 נטבע על ידי אלן דייוויס בהודעה לעיתונות של האתר Shop.org. בהודעה נכתב כי סייבר מאנדיי הופך במהירות לאחד מימי הקניות באינטרנט הגדולים ביותר בשנה, בהמשך סייבר מאנדיי אכן הפך לכינוי שיווקי בינלאומי, והתרחב גם לקנדה, לבריטניה, לפורטוגל, לגרמניה, לצ'ילה, לקולומביה, וליפן.
ראו גם

בלאק פריידי
יום הרווקים הסיני
סמל המלדיביים

| --- | --- |

 פרטים
 המחזיק בסמל:  האיים המלדיביים 
 תאריך אימוץ:  1965 
 
סמל האיים המלדיביים מורכב מעץ דקל הקוקוס, חצי סהר, שני דגלי המדינה בצורת X וכן שם המדינה בערבית.
עץ דקל הקוקוס מסמל את חיותה של המדינה. תושבי המדינה רואים בעץ סמל ליעילות ולטוב בשל היכולת לנצל את כל חלקי העץ (החל מרפואה, מזון וכלה בבנייה וביגוד). חצי הסהר הוא סמל כלל אסלאמי, ויחד עם הכוכב מסמלים את אמונתם של תושבי האיים ושל המדינה.
שמה של המדינה בו השתמש בין היתר אבן בטוטה כשהתייחס אל האיים - "אל דאוולת אל מאהאדיביה" (בערבית: الدولة المحلديبية, "מדינת מאהל דיבייה") - מופיע על הסמל.
| סמלי מדינות אסיה |
| --- | --- | --- |
| מדינות | אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • ארמניה • בהוטן • בחריין • בנגלדש • ברוניי • גאורגיה • הודו • המלדיביים • הפיליפינים • הרפובליקה הסינית • הרפובליקה העממית של סין • וייטנאם • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מצרים (סיני) • נפאל • סוריה • סינגפור • סרי לנקה • עומאן • עיראק • ערב הסעודית • פקיסטן • קוריאה הדרומית • קוריאה הצפונית • קזחסטן • קטר • קירגיזסטן • קמבודיה • קפריסין • רוסיה • תאילנד • תימן |  |
| שטחים תלויים | אבחזיה • אג'ריה • אי חג המולד • איי קוקוס • דרום אוסטיה • הונג קונג • הטריטוריה הבריטית באוקיינוס ההודי • הרשות הפלסטינית • מקאו • צפון קפריסין |  |
אירופה • אפריקה • אסיה • אוקיאניה • אמריקה הצפונית • אמריקה הדרומית
סן-סולפיס (קנטון וו)

| --- | --- |
סמל סן-סולפיססמל סן-סולפיס
הכנסייה העתיקה על שם סאנט-מריי-מדלן (מרים המגדלית), שביישוב סן-סולפיס, כשהיא מצולמת בעת חתונה. שרטוט חזית הכנסייה משמש כסמלו של היישוב והכנסייה עצמה הוכרזה כאתר מורשת לאומי.
הכנסייה העתיקה על שם סאנט-מריי-מדלן (מרים המגדלית), שביישוב סן-סולפיס, כשהיא מצולמת בעת חתונה. שרטוט חזית הכנסייה משמש כסמלו של היישוב והכנסייה עצמה הוכרזה כאתר מורשת לאומי.
 מדינה:  שווייץ שווייץ
 קנטון:  וו (קנטון) וו
 מחוז:  הלוזאנאים המערביים
 מושל:  Alain Clerc
 עיר אם:  לוזאן
 שפה רשמית:  צרפתית
 שטח:  1.86 קמ"ר
 גובה:  394 מטרים
 אוכלוסייה:  ‏
  ‑ בעיירה:  4,668 (31 בדצמבר 2018)
  ‑ צפיפות:  1,900 נפש לקמ"ר (2014)
 קואורדינטות:  46°31′0″N 6°34′0″E﻿ / ﻿46.51667°N 6.56667°E﻿ / 46.51667; 6.56667
 www.st-sulpice.ch
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.סן-סולפיס(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.סן-סולפיס(למפת וו רגילה) לוזאן איוורדון-לה-בן מונטרה ניון ווהסן-סולפיס(למפת וו מוגדלת) לוזאן איוורדון-לה-בן מונטרה ניון ווהסן-סולפיס    מפת שטחה המוניציפלי של סן-סולפיס ביחס לשכנותיה tabBackground:;tabBorder:#aaa;defaultTab:0;
סן-סולפיס (בצרפתית: Saint-Sulpice, מילולית: סולפיס הקדוש), שבקנטון וו (להבדיל מעשרות יישובים עם שם זהה בעולם דובר הצרפתית), היא עיירה ופרוור יוקרה של העיר לוזאן. יישוב זה מוזכר בכתובים לראשונה, בשנת 1228, בשם לטיני בעל משמעות זהה לזו הקיימת היום.
גאוגרפיה

סן-סולפיס מוכרת כרשות מוניציפלית והיא אחת מצבר של שמונה פרוורים של לוזאן, המהווים את המחוז "הלוזאנאים המערביים" (Ouest Lausannois), שהוא אחד מעשרת מחוזותיו של קנטון וו. גבולה המזרחי של סן-סולפיס הוא התחום העירוני של לוזאן, גבולה המערבי הוא גבול מחוז מורז', גבולה הצפוני הוא פרוור של לוזאן, בשם "אקובלן" וגבולה הדרומי הוא חוף אגם ז'נבה. שטחה של סן-סולפיס הוא כמעט שני קילומטרים רבועים והיא בצורה מוארכת, עם רצועת החוף ארורה.
בתי היישוב הם בעיקר קוטג'ים. נכון לשנת 2000, היו ביישוב כ-1,400 יחידות דיור וכמעט 3,000 תושבים. נכון לדצמבר 2014, היו ביישוב כ-3,500 תושבים. במהלך העשור הראשון של שנות האלפיים, קצב הבינוי ביישוב היה נמוך. כ-35% משטחו מוקצים לשדות חקלאיים, ליער, לפארקים ציבוריים ולמתקני ספורט.
הכנסייה הקתולית העתיקה על שם סאנט-מריי-מדלן (מרים המגדלית), ומבנה המנזר הסמוך לה ביישוב, הוכרזו כאתר מורשת לאומי שווייצרי. שרטוט חזית הכנסייה משמש כסמלו של היישוב.
בניין עיריית סן-סולפיס, על רקע אגם ז'נבה והרי האלפים הצרפתיים.
פסל שחף בגן ציבורי, בחוף סן-סולפיס